Suchinthana/ta-wikipedia huggingface dataset:
ஹியூக் பேஜ்

ஹியூக் பேஜ்  (Hugh Page, பிறப்பு: சூலை 3 1962), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 92 முதல்தர துடுப்பாட்டப் போட்டிகளிலும், 121 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1981/82-1995/96 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
ஹியூக் பேஜ்  - துடுப்பாட்ட விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.

தென்னாபிரிக்கத் துடுப்பாட்டக்காரர்கள்
1962 பிறப்புகள்
எஸ்செக்ஸ் துடுப்பாட்டக்காரர்கள்
வாழும் நபர்கள்
டாமி ஹாப்சன்

டாமி ஹாப்சன் (Tommy Hobson, பிறப்பு: மார்ச்சு 26 1881, இறப்பு: செப்டம்பர் 2 1937), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார்.

வெளி இணைப்பு
 கடைசியாகப் பார்க்கப்பட்ட திகதி செப்டம்பர் 9 2011.

மேற்கோள்கள்

தென்னாபிரிக்கத் துடுப்பாட்டக்காரர்கள்
1881 பிறப்புகள்
1937 இறப்புகள்
மகளிர் டென்னிசு சங்கம்

1973ஆம் ஆண்டு பில்லி ஜீன் கிங்கால் நிறுவபட்ட மகளிர் டென்னிசு சங்கம் (Women's Tennis Association (WTA), மகளிருக்கான தொழில்முறை டென்னிசு போட்டிகளை  ஒழுங்கமைக்கும் முதன்மையானதொரு அமைப்பாகும். உலகெங்கும் நடத்தப்படும்  டபிள்யூடிஏ சுற்று எனப்படும் மகளிருக்கான டென்னிசு போட்டிகளை மேலாண்மை செய்கிறது.  இதன் இணையான ஆடவருக்கான அமைப்பு டென்னிசு தொழில்முறை விளையாட்டுக்காரர்கள் சங்கம் (ATP) ஆகும். 1974ஆம் ஆண்டு இதன் செயல் இயக்குனராக பொறுபேற்ற சான் பிரான்சிஸ்கோவின் ஜெர்ரி டயமண்ட் 1985ஆம் ஆண்டு வரை அப்பதவியில் இருந்தார்.  பெண் விளையாட்டுக்காரர்களுக்கான இந்த அமைப்பின் புள்ளிமுறைமையை இவரே உருவாக்கியதாக கருதப்படுகிறது. 
இதன் நிறுவன தலைமையகம்  புளோரிடாவின் செயின்ட்.பீட்டர்ஸ்பெர்கில் அமைந்துள்ளது ஐரோப்பிய தலைமையகம் லண்டனிலும் ஆசிய-பசிபிக் தலைமையகம் பீஜிங்கிலும் அமைந்துள்ளன.

வெளியிணைப்புகள்
 அலுவல்முறை இணையதளம்
 அலுவல்முறையற்ற WTA சுற்று செய்தி்ப்பலகை (மன்றம்)
 டென்னிசு ஓபன் அலுவல்முறை இணையதளம்

டென்னிசு அமைப்புகள்
பெண் டென்னிசுக்காரர்கள்
டென்னிசு தொழில்முறை விளையாட்டுக்காரர்கள் சங்கம்

டென்னிசு தொழில்முறை விளையாட்டுக்காரர்கள் சங்கம் (Association of Tennis Professionals, சுருக்கமாக ATP) 1972ஆம் ஆண்டு டோனால்ட் டெல், யாக் கிராமர் மற்றும்  கிளிஃப் டிரேஸ்டேல் ஆகியோரால் ஆடவர் தொழில்முறை டென்னிசு விளையாட்டுக்காரர்களின் நலனை பாதுகாக்கும் நோக்குடன் துவங்கபட்டது. 1990முதல் உலகின் பல பாகங்களிலும் டென்னிசு போட்டிகளை நடத்தி வருகிறது; இவை சங்கத்தின் பெயருடன் இணைக்கப்பட்டுள்ளன. 1990இல்  ஏடிபி சுற்று என்று அழைக்கப்பட்ட இந்தப் போட்டிகள் 2001ஆம் ஆண்டு முதல்  ஏடிபி என்றே அழைக்கப்பட்டன. 2009ஆம் ஆண்டில் இது மீண்டும் மாற்றப்பட்டு தற்போது  ஏடிபி உலகச் சுற்றுஎன்று அறியப்படுகிறது. இந்த போட்டிகள் முன்னதாக நடைபெற்றுவந்த கிராண்ட் பிரீ டென்னிசுப் போட்டிகள் மற்றும் உலக சாதனையாளர் டென்னிசு  (WCT) போட்டிகளிலிருந்து பரிணாம வளர்ச்சி பெற்றவையே ஆகும்  ஏடிபியின் நிர்வாக தலைமையகங்கள்  இலண்டனிலும்,   அமெரிக்காவிற்கு புளோரிடாவில் பான்ட் வெர்டே கடற்கரையிலும்  ஐரோப்பாவிற்கு மொனாக்கோவிலும் ஆபிரிக்கா, ஆசியா மற்றும் ஆஸ்திரேலியாவிற்காக சிட்னியிலும் அமைந்துள்ளன.

இதற்கு இணையான மகளிருக்கான அமைப்பாக மகளிர் டென்னிசு சங்கம் விளங்குகிறது.

மேற்கோள்கள்

வெளியிணைபுகள்
 
 ATP Organization Structure
 ATP Rankings
 2010 ATP Schedule
 Official Live Streaming Website 

டென்னிசு அமைப்புகள்
டென்னிசு வீரர்கள்
டீ வில்லியர்ஸ் கிராஃப்

டீ வில்லியர்ஸ் கிராஃப்  (De Villiers Graaff, பிறப்பு: திசம்பர் 8 1913, இறப்பு: அக்டோபர் 4 1999), தென்னாப்பிரிக்க அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1932/33 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்புகள் 
டீ வில்லியர்ஸ் கிராஃப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.

1913 பிறப்புகள்
1999 இறப்புகள்
பன்னாட்டு டென்னிசு கூட்டமைப்பு

பன்னாட்டு டென்னிசு கூட்டமைப்பு  (International Tennis Federation, ITF) உலகின் 205 நாடுகளின் தேசிய டென்னிசு சங்கங்களின் கூட்டமைப்பாக உலக டென்னிஸ் விளையாட்டைக் கட்டுப்படுத்தும்  ஓர் அமைப்பாகும். 1913ஆம் ஆண்டு மார்ச் ஒன்றாம்் தேதி பாரிசு  நகரில் ஓர் மாநாட்டிற்காக கூடிய 12 தேசிய டென்னிஸ் சங்கங்கள்  இந்த அமைப்பை நிறுவியபோது  பன்னாட்டு புற்தரை டென்னிசு கூட்டமைப்பு (ILTF) என்று பெயரிடப்பட்டது. 1924ஆம் ஆண்டு இது உலகெங்கும் புற்தரை டென்னிசு விளையாட்டைக் கட்டுப்படுத்தும் அதிகாரம் கொண்ட அமைப்பாக அலுவல்முறை அங்கீகாரம் பெற்றது.  அப்போது அலுவல்முறை  'ILTF டென்னிஸ் விதிகளை' இயற்றியது. உலகின் பெரும்பான்மையான ஆடுகளங்களில்  புற்தரையில் ஆட்டங்கள் நடைபெறுவதில்லை என்பதை உணர்ந்து  1977ஆம் ஆண்டு தனது பெயரை "பன்னாட்டு டென்னிசு கூட்டமைப்பு" என மாற்றிக்கொண்டது.  

துவக்கத்தில் பாரிசிலிருந்து இயங்கிய ஐடிஎஃப் இரண்டாம் உலகப்போரின்போது இலண்டனுக்கு மாற்றப்பட்டது. 1987 வரை விம்பிள்டனிலும் பின்னர் பார்டன்ஸ் கோர்ட்டிலும்  இயங்கிய இந்த அமைப்பு 1998 முதல் இங்கிலாந்து வங்கியின் விளையாட்டு மைதானத்தில் இருந்து இயங்குகிறது..

மேற்கோள்கள்

வெளியிணைப்புகள் 
 அலுவல்முறை இணையதளம்
 டென்னிஸ் விளையாட மற்றும் தங்க தளத்தில்

டென்னிசு அமைப்புகள்
உலக போட்டித்திறன் அறிக்கை

உலக போட்டித்திறன் அறிக்கை (Global Competitiveness Report (GCR)) ஆண்டுதோறும் உலக பொருளாதார மன்றத்தால் வெளியிடப்படும் அறிக்கை ஆகும்.  இந்த அறிக்கை 1979 ம் ஆண்டில் இருந்து வெளியிடப்படுகிறது.  உலக நாடுகளில் பொருளாதரக் கட்டமைப்பை மதிப்பிடுவதில் இந்த அறிக்கை முக்கியம் பெறுகிறது. 2004-ஆம் ஆண்டு முதல் இவ்வறிக்கை உலகளாவிய போட்டித்திறன் குறியீட்டெண்ணின் அடிப்படையில் நாடுகளை வரிசைப்படுத்துகின்றது.

மாறிகள் 
1 நிறுவனங்கள்
2 உள்கட்டமைப்பு
3 பேரியப் பொருளியல்
4 நலமும் அடிப்படைக் கல்வியும்
5 உயர் கல்வியும் பயிற்சியும்
6 சந்தைத் திறன்
7 தொழில்நுட்ப ஆய்த்தம்
8 புத்தாக்கம்

மேற்கோள்கள்

பொருளாதார அளவீடுகள்
பொருளாதாரக் கொள்கை
காமக்கிழத்தியர்

காமக்கிழத்தியர் என்பவர் சங்க காலச் சமூகத்தில்  தலைவன், காதலால் தலைவியைத் திருமணம் செய்து கொண்ட பின்பும் காமம் காரணமாக உரிமை கொடுத்து  மணந்து கொள்ளப்பட்ட பெண்கள் ஆவர் . "கிழமை" என்பது உரிமை என்ற பொருள்படும்.

பரத்தையிற் பிரிவு பற்றித் தொல்காப்பியம் குறிப்பிடுகிறது. ஆற்றிலும் குளத்திலும் காட்டிலும் தலைவன் விளையாடுதலை, கிழவன் விளையாட்டு  என்று அது தெரிவிக்கிறது.

காமக்கிழத்தியர், ஆய்மனைக் கிழத்தி  என்னும் தொடர்கள் தொல்காப்பியத்தில் வருகின்றன.

காமக்கிழத்தியரின் செயல்பாடுகள் தொகுத்துக் கூறப்படுகின்றன. இந்தச் செயல்பாடுகளுக்கு உரை எழுதும் இளம்பூரணர் காமக்கிழத்தியரை மூவகையினர் எனப் பகுத்துக் காட்டுகிறார்.

காமக்கிழத்தியர் வகைகள் 
 ஒத்த கிழத்தி
 தலைவன், முன்பு திருமணம் செய்து கொண்ட மனையாள் மட்டுமன்றி காமம் காரணமாக தன் குலத்தைச் சேர்ந்த மற்றொருத்தியை மணந்து கொள்வான். இவளும் தலைவனுக்கு மட்டுமே உரியவள்.
 இழிந்த கிழத்தி (ஒத்த கிழத்தி)
 அடுத்தவர்களுக்கு அரசர்களால் கொடுக்கப்பட்ட அரச குலப் பெண்கள், வணிகக் குலப் பெண்கள், வேளான் குலப்பெண்கள், ஆகியோரும் 
வரையப்பட்டோர் – ஆடல் பாடல்களில் வல்லவராய்ப் பலருக்குக் காலம் கணித்துத் தந்து கூடி மகிழ்விக்கும் கணிகையர் குலத்திலிருந்து தலைவன் தனக்கென வரையறுத்துக் கொள்ளப்பட்ட உரிமைப்பெண் (கோவலனுக்கு மாதவி போன்றவள்)
 அரசர்கள்,  வணிகக் குலத்திலும், வேளாண் குலத்திலும்  மணம் செய்து கொண்ட பெண்கள்,ஆகியோரும்
 வணிகர்கள்,  வேளாண் குலத்தில் மணந்து கொண்ட பெண்கள் ஆகியோரும் இழிந்த கிழத்தியர்  எனப்படுவர்.
 வரையப்பட்டோர்
செல்வந்தர்கள் கணிகையர் குலத்தில் பிறந்தவர்களை மனைவி என்ற உரிமை கொடுத்து திருமணம் செய்து கொண்டால் அவர்கள் வரையப்பட்டோர் ஆவர். இவர்கள் கன்னியில் வரையப்பட்டோர், அதன்பின்பு வரையப்பட்டோர் என  இரு வகைப்படுவர். இவர்கள் உரிமை பூண்டமையால் "காமக் கிழத்தியர்" எனப்பட்டனர்
எனக் காமக் கிழத்தியர் மூன்று வகைப்படுவர் என இலக்கியம் குறிப்பிடுகிறது.
இளம்பூரணர் குறிப்பு
ஒத்த கிழத்தியர் – மனையாளை ஒத்த (குலமுடைய) இரண்டாவது உரிமைப்பெண்
காமக்கிழத்தியர் – தம்மினும் தாழ்ந்த குலத்தில் மணந்துகொண்ட உரிமைப்பெண்
வரையப்பட்டோர் – ஆடல் பாடல்களில் வல்லவராய்ப் பலருக்குக் காலம் கணித்துத் தந்து கூடி மகிழ்விக்கும் கணிகையர் குலத்திலிருந்து தலைவன் தனக்கென வரையறுத்துக் கொள்ளப்பட்ட உரிமைப்பெண் (கோவலனுக்கு மாதவி போன்றவள்)

காமக்கிழத்தியரின் கூற்று 
தலைவனைத் தழுவலாமா வேண்டாமா என்று புலவி கொள்ளும்போது
தலைவன் தன் வீட்டில் தன் மனைவியிடம் நடந்துகொள்ளும் பணிவை இகழும்போது
தலைவனின் மகனைக் கண்டு மகிழும்போது
களவு, கற்பு நெறியில் வந்த மனையோள் செயல்களைப் பொறுக்க முடியாதபோது
தலைவனுக்குத் தன் இன்பத்தில் சலிப்புத் தட்டியபோது, அவனை மனைவியிடம் அனுப்பும்போது
அணிகலன்களுடன் வரும் தலைவனின் மகனைத் தழுவிக்கொள்ளும்போது
மனைவி இருக்கும்போது தான் மிகை என்று கூறும்போது
தலைவனுடன் ஆறு, குளம் போன்றவற்றில் பண்ணை விளையாடும்போது
என்று பல்வேறு சூழல்களில் காமக்கிழத்தியின் கூற்று நிகழும்.

அடிக்குறிப்புகள்

காண்க

சங்க காலச் சமூகம்
தொல்காப்பியம்
தமிழர் வாழ்வியல்
தனிமனித நிதி

தனிமனித நிதி என்பது நிதி தொடர்பான நெறிமுறைகளை ஒருவரின் தனிநபர் அல்லது குடும்ப நிதி முடிவுகளுக்கு பயன்படுத்துவது ஆகும்.  இது நிதி அறிவுத்திறன் கல்வியின் கூறாக பல கல்வித் திட்டங்களில் இடம்பெறுகிறது.  ஒருவருக்கு நிதி அல்லது பொருளாதாரச் சுதந்திரத்தையும் தரமான வாழ்வையும் ஏற்படுத்துவது தனிமனித நிதியின் முக்கிய இலக்குகளில் ஒன்றாக இருக்கிறது.

கூறுகள் 
 வரவு-செலவு தயாரித்தல்
 நிதித் திட்டமிடல்
 நுண்ணறிவு நுகர்வு
 சேமிப்பு
 வங்கிக் கணக்குகள் (அன்றாடக் கணக்குகள், சேமிப்புக் கணக்குகள்)
 நுகர்வோர் கடன், கடன் அட்டைகள்
 முதலீடுகள் (தொழில், வீடு, வாகனம், பங்குச் சந்தை, பிற..)
 ஓய்வூதியத் திட்டங்கள்
 சமூகப் பாதுகாப்பு உதவிகள்
 காப்புறுதிகள்
 வரி மேலாண்மை

தனிநபர் நிதி

மேற்கோள்கள்

fr:Placement
nl:Belegging
சீன பெரும் பறக்கும் அணில்

சீன பெரும் பறக்கும் அணில் அணில் குடும்பத்தைச் சேர்ந்த கொறிணி விலங்காகும். இவை சீனா மற்றும் லாவோஸ் நாடுகளின் அகணிய உயிரி ஆகும்.

மேற்கோள்கள்

பறக்கும் அணில்கள்
சாவனிய பறக்கும் அணில்

சாவனிய பறக்கும் அணில் (Javanese flying squirrel) அணில் குடும்பத்தைச் சேர்ந்த கொறிணி ஆகும். இவை இந்தோனேசியா, மலேசியா போன்ற நாடுகளில் காணப்படுகின்றன.

மேற்கோள்கள்

பறக்கும் அணில்கள்
மணிக்கூட்டுக் கண்ணாடி

மணிக்கூட்டுக் கண்ணாடி அல்லது பார்வைக் கண்ணாடி என்பது வேதியியல் செயற்பாடுகளில் பயன்படும் வட்டவடிவமான ஓரளவு வளைந்த மேற்பரப்பைக் கொண்ட கண்ணாடித் துண்டமாகும்.  இது நீர்மப் பதார்த்தங்களை ஆவியாக்குவதற்காகவும், திண்மப் பதார்த்தங்களின் நிறை அளப்பதற்கும் முகவை முதலானவற்றை மூடுவதற்கும் இது பயன்படும்.

ஆய்வுக்கூடக் கருவிகள்
கையாற்றல் கருவிகள்

மேற்கோள்கள்
பில்லா 2 (திரைப்படம்)

பில்லா 2 (Billa II) என்பது 2012 இல் வெளிந்த  ஒரு தமிழ்த் திரைப்படம். அஜீத் குமார் நடித்த இப்படத்தை சக்ரி இயக்கினார். ஒரு சாதாரண மனிதனான டேவிட் பில்லா என்பவர் எப்படி ஒரு பன்னாட்டுக் கொள்ளைக்காரனாக மாறினார் என்பதே இத்திரைப்படத்தின் கதை.

இது 2007 வெளிவந்த  பில்லா திரைப்படத்தின்  தொடர்ச்சியாகும்.  துணை பாத்திரங்களில் வரும் பார்வதி ஓமனகுட்டன், பருண அப்துல்லா, வித்யுத் ஜம்வல் மற்றும் சுதந்ஷு பாண்டே ஆகியோர் இப்படத்தினால் தமிழ் திரையுலகிற்கு அறிமுகமாகினர்.

ராஜசேகர் ஒளிப்பதிவினை கையாண்டார் மற்றும் சுரேஷ் அர்ஸ் தொகுப்பாளராக பணியாற்றினார்.  படத்தின் இசையமைப்பாளர் யுவன் ஷங்கர் ராஜா ஆவார். பில்லா 2 RED EPIC கேமரா மூலம் படம்பிடிக்கப்பட்ட முதல் இந்திய தயாரிப்பாகும், இது ஹிந்துஜா குழுமத்தின் இன் எண்டர்டெய்ன்மெண்ட்  நிறுவனத்துடன் இணைந்து வைட் ஆங்கிள் கிரியேஷன்ஸ் தயாரித்த திரைப்படமாகும்.

நடிகர்கள்

தயாரிப்பு
இப்படத்தின் இயக்குநர் விஷ்ணுவர்தன் என  நவம்பர் 2010 இல் அதிகாரப்பூர்வமாக அறிவிக்கப்பட்டது. முரண்பாடான தேதிகள் காரணமாக, பின்பு சக்ரி டோலேடி மாற்றப்பட்டார். ஒரு புதிய உரை டோலேடி மற்றும் எரிக் பில்பேர்க் சம்பந்தப்பட்ட ஒரு குழுவால் திட்டமிடப்பட்டது. படப்பிடிப்பு  ஜூலை 2011 இல் ஆரம்பிக்கப்பட்டு 2011 டிசம்பரில் முடிக்கப்பட்டது. இதன் படப்பிடிப்பு, முதன்மையாக கோவா, ஐதராபாத் மற்றும் ஜோர்ஜியாவில் நடைபெற்றது.

வெளியீடு
பில்லா 2  2012  ஜூலை மாதம் 13 ஆம் திகதி உலகம் முழுவதும் வெளியிடப்பட்டது; டேவிட் பில்லா என்ற தலைப்பில் ஒரு மொழி மாற்றிய தெலுங்குப் பதிப்பு ஆந்திர பிரதேசத்தில் ஒரே நேரத்தில் வெளியிடப்பட்டது.

பாடல்கள் 
யுவன் சங்கர் ராஜா இசையமைத்த இத்திரைப்படத்தில் இடம்பெற்ற அனைத்துப் பாடல்களையும் நா. முத்துக்குமார் எழுதியிருந்தார்.

மேற்கோள்கள்

வெளி இணைப்புகள்
 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
எருமையூர்

எருமையூர் ‘எருமை இருந்தோட்டி’ எனச் சங்கப்பாடல்களில் போற்றப்படுகிறது. இது பிற்காலத்தில் மைசூர் என்று வடமொழிப் பெயராக மாறியது 

எருமை இருந்தோட்டி (போல்) எள்ளீயும் காளை என் வளைக்கையைத் தன் மணிக்கையால் தொட்டு இழுத்துத் தன் தலைமேல் வைத்துச் சத்தியம் செய்தான்  

இருந்தோட்டி என்பது பெருமலையாகிய தொட்டபெட்டா. அதன் அரசன் அரசன் எருமையூரன் பாடலில் எருமை எனக் குறிப்பிடப்பட்டுள்ளான். 

இன்றும் எருமை மாடுகள் மிகுந்திருக்கும் ஊர் இது. சங்ககாலத்திலும் இவ்வூரில் எருமை மாடுகள் மிகுதியாக இருந்தமையால் இவ்வூரை எருமையூர் என்றனர். 

ஒரு கோட்பாடு அது எருமை என்னும் சொல் ‘மை’ என்னும் சொல்லாலும் குறிக்கப்படும். எனவே எருமையூர் மையூர் என்னும் சொல்லாலும் வழங்கப்பட்டுவந்தது. 

மையூர் கிழான் இளஞ்சேரல் இரும்பொறை என்னும் சேர அரசன் இவனைத் தன் புரோகித அமைச்சனாக அமர்த்திக்கொண்டான்.  

எருமையூரன் தலையாலங்கானப் போரில் நெடுஞ்செழியனிடம் தோற்றோடிய எழுவர் கூட்டணியில் ஒருவன்

எருமைநாடு
சித்தன்னவாசல் கல்வெட்டு எருமை நாடு பற்றி குறிப்பிடப்பட்டுள்ளது. இது மைசூரின் பழைய பெயர் என்று ஐராவதம் மகாதேவன் குறிப்பிட்டுள்ளார்.

அடிக்குறிப்பு

சங்க கால ஊர்கள்
பெத்ரா பிராங்கா

பெத்ரா பிராங்கா அல்லது வெண்பாறைத் தீவு (மலாய்: Pulau Batu Puteh; ஆங்கிலம்:Pedra Branca; போர்த்துகீசியம்: pɛðɾɐ ˈβɾɐ̃kɐ) என்பது சிங்கப்பூர் நாட்டின் கிழக்கே, தென் சீனக்கடலில் அமைந்துள்ள ஒரு சிறு பாறைத் தீவாகும். இந்தத் தீவின் பெயர் பாறையில் படிந்திருக்கும் பறவைகளின் வெண்மையான எச்சத்தைக் குறிக்கிறது. சுமார் 8,560 சதுர மீட்டர் (92,100 சதுர அடி) பரப்பளவைக் கொண்ட இந்தப் பாறைகள்; 137 மீட்டர் (449 அடி) நீளம்; மற்றும் 60 மீட்டர் (200 அடி) அகலம் கொண்டது.

இந்தப் பாறைத் தீவு மலேசியா மற்றும் சிங்கப்பூர் நாடுகளுக்கு இடையே பெத்ரா பிராங்கா சர்ச்சை எனும் சர்ச்சைக்குக்கு உட்பட்ட தீவு ஆகும். 2008-ஆம் ஆண்டு அனைத்துலக நீதிமன்றத்தால் இந்த விவகாரம் தீர்க்கப்பட்டது. மிடல் ரோக் தீவு மலேசியாவுக்கும், பெத்ரா பிராங்கா தீவு சிங்கப்பூருக்கும் சொந்தமானவை என்று அனைத்துலக நீதிமன்றம் தீர்ப்பளித்தது. இருப்பினும் சவுத் லெட்ஜ் பாறை விளிம்பு பிரச்சினை இதுவரையிலும் தீர்க்கப்படாமல் உள்ளது.

பொது

இந்தத் தீவு, பல ஆண்டுகளாக மீனவர்களுக்கும்; கடல் வணிகர்களுக்கும் தெரிந்துள்ள தீவு என அறியப்படுகிறது. பாறைகளின் மேல் படிந்துள்ள வெள்ளை நிறப் பறவை எச்சத்தின் காரணமாக, போர்த்திகீசிய மொழியில் வெண் பாறை என்று பொருள் தரும் பெத்ரா பிராங்கா என்று அழைக்கப் பட்டது. மலாய் மொழியிலும் அதே பொருள் தரும் வகையில் பத்து பூத்தே (Batu Puteh) அல்லது புலாவ் பத்து பூத்தே (Pulau Batu Puteh) என்று அழைக்கப் படுகிறது.

உரிமை பிரச்சினை

சிங்கப்பூர், மலேசியா ஆகிய இரு நாடுகளுக்கும் பிரச்சினைக்குரிய இடமாக இந்த தீவு இருந்து வந்தது. பிரித்தானியர் ஆட்சிக் காலத்தில் ஒன்றாக இருந்த இந்த இருநாடுகளும்; இதைப் பற்றி கண்டுகொள்ளாத நிலையில் இருந்தன. சிங்கப்பூரின் சுதந்திரத்திற்கு பின்னர், இந்தத் தீவு பிரச்சனைக்குரிய இடமாக மாறியது. 

1979 டிசம்பர் 21-இல், மலேசியா வெளியிட்ட வரைபடத்தில், இந்தத் தீவை அதன் இடமாக காட்டியது. அன்று தொடங்கி 29 ஆண்டுகள் இந்த பிரச்சினை தொடர்ந்தது. பல முறை பேச்சு வார்த்தை நடத்தி அதில் தோல்வி அடைந்த பின்னர், 1993-ஆம் ஆண்டு இந்த விவகாரம் அனைத்துலக நீதிமன்றத்திற்கு எடுத்து செல்லப்பட்டது. பல கட்ட விசாரணைக்கு பின்னர், பல விதமான சான்றுகளை ஆராய்ந்த பின்னர், 2008 மே 23-இல், இந்தப் பாறைத் தீவு சிங்கப்பூருக்கு சொந்தம் என்று தீர்ப்பு வழங்கப்பட்டது.

ஆர்சுபர்க் கலங்கரை விளக்கம்
இடச்சுக் கிழக்கிந்திய நிறுவனத்தின், மாலுமியான ஜேம்சு ஆர்சுபர்க், என்பவரின் நினைவாக 1836-ஆம் ஆண்டு இங்கு ஒரு கலங்கரை விளக்கம் கட்டப்பட்டது.

தற்போதைய நிலை
இந்த வரலாற்று முக்கியத்துவம் வாய்ந்த தீர்ப்பிற்கு பின்னர், இந்த தீவை சுற்றி உள்ள கடல் எல்லைகளை குறிக்க இரு நாடுகளும் இணைந்து 3 சூன் 2008 அன்று ஒரு குழுவை நியமித்தன. இந்தக் குழு கடல் மட்டத்தில் இருந்து இந்த நிலப்பரப்பை ஆய்வு மேற்கொண்டு அதை பற்றிய அறிக்கையை அளித்தது. பின்னர் இந்த தீவு பற்றி விவகாரங்கள் ஒரு முடிவிற்கு வரும் என்று எதிர்பார்க்கப்பட்டது.

25 ஜூன் 2019 அன்று,  மலேசிய அரசாங்கம், இந்தப் பாறைத் தீவு குறித்த அதன் இறையாண்மையை மீட்டுக் கொண்டது.

மேற்கோள்கள்

வெளி இணைப்புகள்
.

 சிங்கப்பூர் தீவுகள்
குட்டி புக்கும் தீவு

புலாவ் அணாக் புக்கும் என்பது சிங்கபூரின் தெற்கே 0.2 ஹெக்டேர் நிலப்பரப்பில் இருக்கும் ஒரு சிறிய தீவாகும். இது ஒரு இயற்கையான தீவாகும்.புலாவ் புக்கும் மற்றும் புலாவ் புக்கும் கேசில் ஆகிய இரண்டு தீவுகளுக்கும் இடையே இந்த சிறிய தீவு உள்ளது .

பெயர்க்காரணம்
மலாய் மொழியில் அணாக் என்றால் குழந்தை என்று பொருள். புலாவ் புக்கும் இந்த தீவின் அருகில் இருந்த காரணத்தால் இந்த தீவு புக்கும் தீவின் குழந்தை என்னும் அர்த்தத்தில் அணாக் புக்கும்' என்று அழைக்கப்படுகிறது.

மேற்கோள்கள்

வெளி இணைப்புகள்

 சிங்கப்பூர் தீவுகள்
பஜாவு தீவு

புலாவ் பஜாவ் சிங்கப்பூரின் போயான் நீர்த்தேக்கம் அமைந்துள்ள மேற்கு நீர்பிடிப்பு பகுதியில் அமைந்துள்ள ஒரு சிறிய தீவாகும்.

பெயர்க்காரணம்
பஜாவ் என்று மலேசியா, இந்தோனேசிய , புருனை போன்ற இடங்களில் வசிக்கும் பழங்குடி இனமக்களின் பெயரைக்கொண்டு இந்த இடம் அழைக்கப்படுகிறது.

வெளி இணைப்புகள்

 சிங்கப்பூர் தீவுகள்
சாத்துமு தீவு

புலாவ் சாதுமு சிங்கப்பூரின் தெற்கு பகுதியில் அமைந்துள்ள ஒரு சிறிய தீவாகும். இதுவே சிங்கப்பூரின் தென் கடைசியில் அமைந்த தீவாகும். இந்த தீவில் தான் ராபிள்ஸ் கலங்கரை விளக்கம் அமைந்துள்ளது .

பெயர்க்காரணம்
மலாய் மொழியில் சாதுமு என்றால் ஒற்றை மரம் என்று பொருள். இந்த தீவில் முன்பு எப்பொழுதோ ஒற்றை மரம் ஒன்று இருந்த காரணத்தால் இந்த தீவு இப்படி அழைக்கப் படுகிறது.

வெளி இணைப்புகள்

 சிங்கப்பூர் தீவுகள்
பூசிங் தீவு

புலாவ் பூசிங், சிங்கப்பூரின் தென்மேற்கில் அமைந்துள்ள ஒரு தீவு ஆகும்.புலாவ் ஹான்து மற்றும் புலாவ் புக்கும் ஆகிய தீவுகளிற்கு நடுவே இது உள்ளது. ஜே.டி.சி கார்பரேசண் நிறுவனத்திற்கு சொந்தமான இந்த தீவை மற்றொரு எண்ணெய் சேமிக்கும் நிறுவனத்திற்கு குத்தகைக்கு கொடுத்துள்ளது .

வெளி இணைப்புகள்

 சிங்கப்பூர் தீவுகள்
உஜோங் தீவு

புலாவ் உஜோங் அல்லது சிங்கப்பூர் தீவு, சிங்கப்பூர் நாட்டின் பிரதான நிலத்தைக் குறிக்கும். முன்னர் இந்த பெயரில் வழங்கப்பட்ட இந்த தீவே பின்பு சிங்கபுரம் அல்லது சிங்கபுர என்று ஆனது. அந்த காலத்தில் கப்பல் வழியாக மலேசியாவில் இருந்து தென் சீனக் கடல் வழியாக பயணிப்போர் இந்த தீவை தாண்டி செல்ல நேர்ததால், இந்த தீவு கடைசி தீவு என்று பொருள் தரும் மலாய் மொழி வார்த்தையான உஜோங் கொண்டு அழைக்கப்பட்டது. 18ஆம் நூற்றாண்டில் இந்த தீவு நீளமான தீவு என்று பொருள் படும் புலாவ் பாஞ்சாங் என்று அழைக்கப்பட்டது.

மேற்கோள்கள் 

 சிங்கப்பூர் தீவுகள்
குசு தீவு

குசு தீவு (Kusu Island) என்பது சிங்கப்பூரின் ஒரு தீவு. இது சிங்கப்பூரின் தென்கோடியில் அமைந்துள்ளது. சிங்கப்பூர் பெருநிலப்பரப்பில் இருந்து சுமார் 5.6 கிலோமீட்டர் தொலைவில் உள்ள இந்த தீவை ஆமை தீவு என்றும் அழைப்பர்.

பெயர் தோற்றம்
மலாய் மக்களாலும், சீன மக்களாலும் சொல்லப்படும் ஒரே கதை, முன்போருகாலத்தில் கடலில் தவித்த ஒரு மலாய் மற்றும் சீன படகொட்டிகளை காக்க ஒரு மந்திரசக்தி கொண்ட ஆமையானது இந்த தீவாக மாறியதாக சொல்லப்பட்டது. அதன் நினைவாக அந்த மலாய் காரர் ஒரு தொழுகை செய்யும் இடத்தையும் , அந்த சீனர் தாவோயிசக் கோயில் ஒன்றையும் கட்டினார்கள்.

இன்று
இந்தத் தீவில் 1923ஆம் ஆண்டு ஒரு சீன செல்வந்தரால் சீன கடவுள்களான டா போ கோங் மற்றும் குஆன் யின் ஆகிய இருவருக்கும் கோயில் ஒன்றை எழுப்பினார். முன்னவர் மிகவும் சக்திவாய்ந்த கடவளாக கருதப்படுகிறார். பின்னவர் குழந்தை வரம் நல்கும் தெய்வமாக வணங்கப்படுகிறார்.

இங்கு இருக்கும் ஒரு சிறு குன்றின் உச்சியில் இஸ்லாமிய புனிதர்களான மூவருக்கு கல்லறை அமைந்து தொழுகை செய்யும் இடங்கள் கட்டப்பட்டுள்ளன. இவ்விடத்தை அடைய 152 படிகளை கடந்து செல்ல வேண்டும் 

இந்த தீவு இயற்கையை ரசிக்க ஒரு சிறந்த இடமாகவும் உள்ளது.

மேற்கோள்கள்

Chia, Jack Meng-Tat. "Managing The Tortoise Island: Tua Pek Kong Temple, Pilgrimage, and Social Change in Pulau Kusu, 1965-2007 ." New Zealand Journal of Asian Studies 11, 2 (திசம்பர் 2009): 72-95.

 சிங்கப்பூர் தீவுகள்
தெக்கோங் தீவு

புலாவ் தெக்கோங், (Pulau Tekong) சிங்கப்பூரின் இரண்டாம் பெரிய தீவாகும். 24.43 சதுரகிலோமீட்டர் பரப்பளவு கொண்ட இந்த தீவு, செயற்கையாக நிலம் உருவாக்கும் முயற்சியால் இன்னும் விரிவடைந்துகொண்டே உள்ளது. இதை சுற்றி இருந்த பல சிறிய தீவுக்கூட்டங்களும் இன்று இதனுள் சென்றுவிட்டது.

மேற்கோள்கள்

வெளி இணைப்புகள்

 சிங்கப்பூர் தீவுகள்
தேகுகொர் தீவு

புலாவ் தேகுகொர் அல்லது ஆமை புறா தீவு அல்லது குரங்கு தீவு என்று பல பெயர்களில் அழைக்கப்படும் இந்த தீவு சிங்கப்பூரின் தெற்கில் உள்ளல ஒரு சிறிய தீவாகும். முன்பு குப்பைகளை புதைத்து வைக்கும் தீவாக இருந்த இங்கு தர்போழுத் குடியிருப்புகளை அமைக்கவும் திட்டங்கள் உள்ளன.

மேற்கோள்கள்

வெளி இணைப்புகள்

 சிங்கப்பூர் தீவுகள்
சுடோங் தீவு

புலாவ் சுடோங், சிங்கப்பூரின் தெற்கே 209 ஹெக்டார் பரப்பளவில் உள்ள ஒரு பவளத்தீவாகும். 1970 களில் செயற்கையாக மண்ணைக் கொட்டி இத்தீவு விரிவாக்கப்பட்டது.

தடைசெய்யப்பட்டுள்ள பகுதி
1980 ஆம் ஆண்டு முதல் இந்தத்தீவும், இதன் அருகில் உள்ள புலாவ் செனாங், புலாவ் பவை ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளன. பிற ராணுவப்பயிற்சிக் கூடங்களைப் போலவே இந்த இடம் ராணுவம் அல்லாத மற்ற நபர்களுக்குத் தடை செய்யப்பட்ட இடமாகும்.

வரலாறு
பெலகாங் மடி தீவில் இருந்த மலேரியா ஆராய்ச்சி நிறுவனம் இந்தத்தீவில் இருந்தது.

அகலப்பரப்புக் காட்சிப்படம்

சான்றுகள்

உசாத்துணைகள்
Victor R Savage, Brenda S A Yeoh (2004), Toponymics - A Study of Singapore Street Names, Eastern University Press,

வெளி இணைப்புகள்

 சிங்கப்பூர் தீவுகள்
செராங்கூன் தீவு

செராங்கூன் தீவு அல்லது கோனி தீவு என்று அழைக்கப்படும் இந்த தீவு, சிங்கப்பூரின் வடக்கே உபின் தீவிற்கும், முதன்மைத் தீவிற்கும் நடுவில் உள்ளது. சுமார் 45 ஹெக்டார் நிலப்பரப்பில் உள்ள இந்த தீவு, முதன்மைத் தீவிலிருந்து 100 மீட்டர் தொலைவில் உள்ளது. அதனால் இங்கு குடியிருப்புகளை அமைக்கவும் திட்டங்கள் உள்ளன. பட்டம் விடுதல், விடுமுறைக்கால முகாம்கள் போன்றவற்றிற்காக இந்த இடம் பயன்படுத்தப்படுகிறது. ஆனால் இந்தன்னல் மக்கள் இங்கு அதிகமாக குப்பைகளை விட்டு செல்கின்றனர் என்ற குற்றச்சாட்டும் உள்ளது.

மேற்கோள்கள்

வெளி இணைப்புகள்

 சிங்கப்பூர் தீவுகள்
பேய் தீவு

புலாவ் ஹான்து, சிங்கப்பூரின் தெற்கே அமைந்துள்ள ஒரு குழுத் தீவாகும். இதில் இரண்டு தீவுகள் உள்ளன. ஒன்று, புலாவ் ஹான்து பேசார் அல்லது பெரிய பேய் தீவு, மற்றொன்று புலாவ் ஹான்து கேசில் அல்லது சிறிய பேய் தீவு.

சொற்தோற்றம்
ஹான்து என்ற மலாய் வார்த்தையின் பொருள் பேய் ஆகும். இந்த தீவுகள் அளவில் சிறியதாக இருப்பதாலும், தள மட்டம் உயரும் பொழுது, தீவின் நடுவில் உள்ள பள்ளத்தின் காரணமாக ஒன்றாக இருக்கும் தீவு இரண்டாக மாருவதாலும், இந்த தீவை பேய் தீவு என்று அழைத்தனர்.

மேற்கோள்கள்

வெளி இணைப்புகள்

 சிங்கப்பூர் தீவுகள்
செமகாவு தீவு

செமகாவு தீவு (Pulau Semakau), சிங்கப்பூரின் தெற்கே உள்ள ஒரு சிறிய தீவாகும். இந்த தீவு முழுவதுமாக குப்பைகள் புதைக்க மட்டுமே பயன்படுத்தப்படுகிறது. புலாவ் சாகேங் என்ற அருகில் இருந்த தீவையும் சேர்த்து இந்த தீவு உருவாக்கப்பட்டு உள்ளது.
இதுவே சிங்கப்பூரின் முதலும், கடைசியுமான குப்பை கொட்டும் இடமாகும்.

வரலாறு
முன்பு ஒருகாலத்தில் ஒரு சிறிய மீன் பிடி கிராமமாக இருந்த இந்த இடம், 1987ஆம் ஆண்டு அனைவரையும் பிரதான தீவிற்கு அரசங்கம் குடிபெயரச்செயதது. பின்னர் இங்கு குப்பைகளை புதைக்கும் திட்டம் தொடங்கப்பட்டு இன்றளவும் நடைபெற்று வருகிறது.

மேற்கோள்கள்

வெளி இணைப்புகள்

 சிங்கப்பூர் தீவுகள்
தவளை தீவு

புலாவ் செகுடு அல்லது தவளை தீவு என்று அழைக்கபப்டும் இந்த தீவு, சிங்கப்பூரின் வடக்கில் உபின் தீவின் அருகில் உள்ளது.

உரைக்கூற்று
இந்த தீவை பற்றி செவிவழிச் செய்தியாக கூறப்படும் கதையில், ஒருநாள் ஒரு யானை, பன்றி மற்றும் ஒரு தவளை ஆகிய மூன்றும் சிங்கப்பூர் தீவில் இருந்து அதன் மறு கரையான  ஜோஹோருக்கு( தற்பொழுதுள்ள மலேசியா), நீந்தி செல்ல வென்டும், அதில் தோற்போர் கல்லாக மாறுவர் என்ற நிபந்தனையுடன் நீந்தத் தொடங்கினர். பலத்த போராட்டத்திற்கு பின் மூவராலும் மறு கரையை அடைய முடியவில்லை. இதில் யானையும், பன்றியும் புலாவ் உபின் தீவாக மாறியதாகவும் , தவளை மற்றொரு தவளைத் தீவாக ஆனது என்றும் கூறுவர்.

மேற்கோள்கள்

வெளி இணைப்புகள்

சிங்கப்பூர் தீவுகள்
சமுளுன் தீவு

சமுளுன் தீவு சிங்கப்பூரின் ஜூரோங் தொழிற் பேட்டை, அருகில் உள்ள ஒரு சிறிய தீவாகும். ஜூரோங் கப்பல்தளம் இந்த தீவில் உள்ளது. இந்த தீவு பிரதான தீவில் இருந்து சுமார் ஒரு கிலோமீட்டர் தூரத்தில் இருக்கிறது. இங்கு செல்ல எஸ்.பி.எஸ் போக்குவரத்து கழகத்தின் சேவை எண் 249 பேருந்தில் பயணிக்கலாம்.

வெளி இணைப்புகள்

 சிங்கப்பூர் தீவுகள்
புனித ஜான் தீவு

புனித ஜான் தீவு, முன்னர் புலாவ் சகிஜாங் பெண்டேரா என்று அழைக்கப்பட்ட இந்த தீவானது ,சிங்கப்பூரின் தெற்கே உள்ள பல தீவுகளில் ஒன்றாகும். பிரதான தீவில் இருந்து சுமார் 6.5கிலோமீட்டர் தொலைவில் உள்ள இந்த தீவு. முன்னர் இந்த தீவு தொற்றுநோய் ஒதுக்கிடமாக பயன்படுத்தப்பட்டு வந்தது. சிங்கப்பூருக்கு குடிபெயர்ந்து வந்தோர் , ஹஜ் பயணம் மேற்கொண்டு வந்தோர் மட்டுமன்றி, காலரா , தொழுநோய் போன்றவற்றால் அவதி பட்டவர்களையும் இந்த தீவில் வைத்திருந்தனர்.

40.5 ஹெக்டார் பரப்பளவு கொண்ட இந்த தீவு, 1975 ஆம் ஆண்டு தரம்மான தாங்கும் வசதிகள், உல்லாச விடுதிகள், நீச்சல் குளங்கள் போன்றவற்றை உருவாக்கி ஒரு அழகான விடுமுறை வாசச்தலமாக மாற்றப்பட்டது.

மேற்கோள்கள் 

[http://www.flickr.com/photos/wildsingapore/sets/72157594587552457/

வெளி இணைப்புகள்

 சிங்கப்பூர் தீவுகள்
பவாயி தீவு

பவை தீவு அல்லது முதலை தீவு என்று அழைக்கப்படும் இந்த தீவு, சிங்கப்பூரில் உள்ள ஒரு தீவாகும். சிங்கபூர் ராணுவத்தின் கட்டுப்பட்டில் இந்த தீவு உள்ளது. துப்பாக்கி சுதேதல் மற்றும் குண்டுகளை பரிசொத்திதல் போன்ற வற்றிர்க்காக இந்த தீவு பயன்பட்டு வருகிறது. இந்ததீவு பவளபாறைகள் நிறைந்த தீவாகும்.

தடை செய்யப்பட்ட பகுதி
1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், சனாங்கு தீவு ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும்.

மேற்கோள்கள்

வெளி இணைப்புகள்

 சிங்கப்பூர் தீவுகள்
பலாவான் தீவு

பலவான் தீவு, காலனி போன்ற வடிவத்தில் சிங்கப்பூரின் முக்கிய சுற்றுலா தளமான சென்தொசாவின் தென்கிழக்கே அமைந்துள்ள ஒரு சிறு தீவாகும். கடலில் இருந்த ஒரு சிறிய மணல திட்டின்மேல் செயற்கையாக உரிவாக்கப்பட்ட இந்த தீவு 0.4 ஹெக்டார் பரப்பளவு கொண்டது.

பெயர்தொற்றம் 
மலாய் மொழியில் உள்ள பெஹ்லவான்( ஹிந்தியில் பயில்வான்) என்ற வார்த்தைக்கு வீரன் என்றும் திறமைசாலி என்றும் பொருள்கள் உண்டு. அந்த வார்த்தையின் மருவளே இந்த வார்த்தையாக கூறப்படுகிறது.

இந்த தீவை சார்ந்த குழப்பங்கள் 

சென்தொசாவில் இந்த தீவோர்க்கு செல்வோர் இந்த தீவே ஆசிய கண்டத்தின் தென்கூடிப்பகுதி என்ற அறிவிப்பு பலகையை காணலாம். ஆனால் இது ஒரு ஏற்றுக்கொள்ளப்படாத ஒரு செய்தியாகும். இதே சென்தொசாவில் உள்ள டான்ஜோங் தீவு, இன்னும் தெற்கே இருப்பது அனைவரையும் வியப்பில் ஆழ்த்தும் ஒரு விசயமாகும்.

மேற்கோள்கள்

வெளி இணைப்புகள்

சிங்கப்பூர் தீவுகள்
ஜோங் தீவு

ஜோங் தீவு அல்லது பாய்மரப் படகு தீவு என்பது சிங்கபூரின் பிரதான தீவிலிருந்து 6 கிலோமீட்டர் தொலைவில் இருக்கும் ஒரு கூம்பு வடிவ தீவாகும். இந்த தீவில் மனிதர்கள் வசிப்பதில்லை.

பெயர்க்காரணம்
முன்போருகாலத்தில் ஒரு சீனரின் பாய்மரப்படகு இந்த வழியாக வந்த பொழுது, ஒரு கடற் கொள்ளையர்கள் கூட்டம் இவர்களை தாக்க முயன்றது.
அதில் அந்த சீனர் பயங்கரமாக கத்தியதில், கடல் தேவதைகள் மிரண்டு அந்த கப்பலை தீவாக மாற்றிவிட்டனர் என்று கூறுகின்றனர்.

மேற்கோள்கள்
[http://en.wikipedia.org/wiki/Special:BookSources/9812103643}

வெளி இணைப்புகள்

 சிங்கப்பூர் தீவுகள்
எதியோப்பிய குறுங்கீரி

எதியோப்பிய குறுங்கீரி (Ethiopian dwarf mongoose)(மற்ற பெயர்கள்: பாலைவனக் குறுங்கீரி, சோமாலியக் குறுங்கீரி) கீரி குடும்பத்தைச் சேர்ந்த ஒரு பாலூட்டி ஆகும். இவை கிழக்காபிரிக்க நாடுகளான எதியோப்பியா, கென்யா, சோமாலியா போன்ற நாடுகளில் காணப்படுகின்றன.

எதியோப்பிய குறுங்கீரி வேட்டையாடும் விலங்கினைக் கண்டறிந்தால் அதன் குடும்பத்திற்கு சமிக்கை அழைப்புகளை அனுப்பும். தனக்கு ஆபத்து இல்லாதபோதும் அவை பொதுவான சமிக்கை அழைப்புகளை உருவாக்குவதாகவும் அறியப்படுகிறது. இவை வெவ்வேறு குடும்பத்திற்கு அவசரத்தின் பொருட்டு வெவ்வேறு சமிக்கை அழைப்புகளை அனுப்புகிறது. எதியோப்பிய குறுங்கீரி பற்றிய ஆய்வில், அவை வேட்டையாடும் இனம், தூரம் மற்றும் உயரம் ஆகியவற்றை சமிக்கை அழைப்புகள் மூலம் குடும்பத்திற்கு தெரிவிக்கின்றன எனக் கண்டறிந்தனர்.

மேற்கோள்கள்

கீரிகள்
ஆப்பிரிக்க உயிரினங்கள்
நொய்டா

நொய்டா (இந்தி: नोएडा, உருது: نوئڈا, உச்சரிப்பு: Noeḍâ) இந்தியாவின் உத்தர பிரதேச மாநிலத்தின் கௌதம புத்தா நகர் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும்.  மாவட்டத்தில் மிக உயர்ந்த அரசாங்க அதிகாரி அலுவலகம், மாவட்ட நீதிபதி அலுவலகம் ஆகியவை நொய்டாவிலேயே உள்ளன. நொய்டா நகரம் நொய்டா-தத்ரி விதான் சபா (மாநில சட்டமன்ற) தொகுதியில் மற்றும் கவுதம் புத் நகர் மக்களவை (நாடாளுமன்ற) தொகுதியின் ஒரு பகுதியாக உள்ளது. இந்தியாவின் சுத்தமாக நகரங்களின் வரிசையில் நொய்டா 17 வது இடத்தில் உள்ளது குறிப்பிடத்தக்கது. பண்டிட் தீனதயாள் உபாத்தியாயா தொல்லியல் நிறுவனம் 2019-இல் நிறுவப்பட்டது. இவ்வூரில் புகழ்பெற்ற சுவாமி நாராயண் அக்சர்தாம் கோயில் உள்ளது.

பெயர் காரணம்
புதிய ஒக்லா தொழிற்துறை முன்னேற்றப் பகுதி எனப் பொருள்படும் ஆங்கில வார்த்தை  New Okhla Industrial Development Area அல்லது New Okhla Industrial Development Authority என்பதிலிருந்து NOIDA எனப் பெயர் பெற்றது. 1976 ஆம் ஆண்டு முதல் ஏப்ரல் 17 ஆம் நாள் "நொய்டா தினம்" என்று நிர்வாக நடைமுறைக்கு வந்து இன்றளவும் கொண்டாடப்படுகிறது.

புவியியல் அமைவிடம்
நொய்டா உத்தர பிரதேச மாநிலத்தின் கவுதம் புத் நகர் மாவட்டத்தில் அமைந்துள்ளது. நொய்டா புது தில்லிக்கு 20 கிலோ மீட்டர் (12 மைல்) தென்கிழக்கில் உள்ளது. நொய்டா யமுனா நதியின் நீர்ப்பிடிப்பு பகுதியில் கீழ் வருகிறது. காய்கறிகள், கரும்பு, கோதுமை  போன்ற பணப் பயிர்கள், தேக்கு மற்றும் தானியங்கள் வளர ஏற்ற கரிசல் மண் கொண்டுள்ளது. நகரமயமாக்கலால் காய்கறிகள் மற்றும் பழங்கள் இப்போது முக்கிய பயிர்களாக உள்ளன.

பொருளாதாரம்

நொய்டா புறநகர் சிறப்பு பொருளாதார மண்டலம் என்பதாலும் தில்லிக்கு நெருக்கம் என்பதாலும் பல நிறுவனங்களின் தலைமை அலுவலகங்கள் மற்றும் அவர்களின் இந்திய கிளை அலுவலகங்கள் இங்குள்ளன. மென்பொருள் துறையில் மேம்படுத்துவதற்கு இந்திய அரசால் நிறுவப்பட்ட மென்பொருள் தொழில்நுட்ப பூங்கா தலைமை அலுவலகத்தை நொய்டா கொண்டிருக்கிறது. 
இங்கு எச்.சி.எல், டெல், சி.எஸ்.சி, அடோப் போன்ற முன்னனி நிறுவனங்கள் உள்ளன. 
நொய்டா ஒரு திரைப்பட நகரம் ஆகும். இங்கு முக்கிய செய்தி தொலைக்காட்சிகளான ஜீ நியூஸ், என்டிடிவி, ஐபிஎன், சிஎன்பிசி மற்றும் பல செய்தி தொலைக்காட்சிகள் இங்குதான் உள்ளன.

இதனையும் காண்க
 நொய்டா பெருநகர்
 சுவாமி நாராயண் அக்சர்தாம் கோயில்

மேற்கோள்கள்

வெளி இணைப்புகள் 

 Noida Business Directory

உத்தரப் பிரதேச மாநிலத்திலுள்ள ஊர்களும் நகரங்களும்
கௌதம புத்தா நகர் மாவட்டம்
தேசியத் தலைநகர் தில்லி வலயப் பகுதிகள்
வைபவ் (நடிகர்)

வைபவ் ரெட்டி (Vaibhav Reddy), இந்தியத் திரைப்பட நடிகரும், விளம்பர நடிகர் ஆவார். இவர்
தெலுங்குத் திரைப்பட இயக்குநர் ஏ. கோதண்டராமி ரெட்டி யின் மகன் என்பது குறிப்பிடத்தக்கது. இவர் தனது தந்தையின் இயக்கத்தில் 2007இல் கோதவா எனும் தெலுங்குத் திரைப்படத்தில் அறிமுகமானார். இவர் இயக்குநர் வெங்கட் பிரபு படங்களான சரோசா மற்றும் கோவா திரைப்படங்களின் மூலம் பிரபலமானார்.

வாழ்க்கைக் குறிப்பு 
தன் பள்ளிக் கல்வியை, சென்னையில் உள்ள கேம்பிரிச்சு மேல்நிலைப் பள்ளியிலும், புனித பீட் பள்ளியிலும் பயின்றார்.

நடித்துள்ள படங்கள்

மேற்கோள்கள்

வெளி இணைப்புகள் 

இந்தியத் திரைப்பட நடிகர்கள்
நடிகர் தொடர்பான குறுங்கட்டுரைகள்
தமிழ்த் திரைப்பட நடிகர்கள்
வாழும் நபர்கள்
தெலுங்குத் திரைப்பட நடிகர்கள்
தெலுங்கு மக்கள்
சென்னை நடிகர்கள்
1978 பிறப்புகள்
சிங்கப்பூர் துரிதக் கடவு ரயில்

சிங்கப்பூர் துரிதக் கடவு ரயில் சேவை உலகின் சிறந்த துரிதக் கடவு ரயில் சேவையாக பல முறை விருதுகள் வாங்கிய ரயில் நிறுவனமாகும். இது தென்கிழக்கு ஆசியாவின் இரண்டாம் பழமையான துரிதக் கடவு ரயில் சேவையாகும். தினமும் 3.2 மில்லியன் மக்களை.
நாட்டின் பல இடங்களுக்கு எடுத்து செல்லும் இந்த சேவையானது 1987 ஆம் ஆண்டு முதல் இயங்கி வருகிறது. மொத்தம் 147 தொடருந்து நிலையங்களையும், 129.7 கிலோமீட்டர் நீள தண்டவாளங்களையும் கொண்டது இந்த ரயில் சேவை. சிங்கப்பூர் அரசாங்கத்தின் கீழ் இயங்கும் நில போக்குவரத்து ஆணையம் இந்த வழித்தடங்களை இடுகிறது. காலை 5.30 மணி முதல், நள்ளிரவு 1 மணி வரை இந்த சேவை தடையின்றி நடந்து வருகிறது. விழாக்காலங்களில் இந்த சேவை அதிக நேரத்திற்கு நீட்டிக்கப்படுகிறது.

வரலாறு 
1967 ஆம் ஆண்டில் இருந்து சிங்கப்பூரின் வளர்ச்சி பற்றி ஆய்வுகள் மேற்கொண்ட நிருவனங்களின் அறிவுரையின் படி சிங்கப்பூர் பேருந்துகளை மட்டுமே சார்ந்து இருப்பது உகந்தது அல்ல என்றும், வளர்ந்து வரும் மக்கள் தொகை மற்றும் சிறிய நாடாக இருக்கும் காரணம் போன்றவற்றை மனதில் கொண்டு சிங்கப்பூர் பாராளுமன்றத்தில் நடந்த விவாதத்தின் முடிவாக, அந்நாட்டின் வரலாற்றிலேயே அதிகபட்ச நிதி ஓதிக்கீட்டுத் தொகையாக 5 பில்லியன் வெள்ளியில் இந்த திட்டம் தொடங்கியது.. 1983 ஆம் ஆண்டு கட்டுமானப் பணிகளை தொடங்கி, நவம்பர் 7, 1987 அன்று, யோ சூ காங் மற்றும் தோ பா யோ இடையே ரயில் சேவை தொடங்கியது. வடக்கு தெற்கு வழித்தடங்களில் 5 நிலையங்களுடன் இந்த சேவை நடைபெற்றது. பின்னர் 1988 ஆம் ஆண்டு மேலும் 15 நிலையங்கள் இதனுடன் இணைக்கப்பட்டது. எதிர்பார்த்ததை விட இரண்டு வருடங்களுக்கு முன்னதாக, அதாவது 1990ஆம் ஆண்டு 21 நிலையங்களுடன் இந்த வழித்தடம் முழுவதுமாக கட்டி முடிக்கப்பட்டது.

தற்போதைய நிலை 
பின் வந்த ஆண்டுகளில் படிப்படியாக மற்ற வழித்தடங்களும் கட்டப்பட்டு தற்பொழுது மொத்தமாக 72 ரயில் நிலையங்களுடன் பெரும் நிறுவனமாக சேவையை செய்து வருகிறது .

மேற்கோள்கள் 

சிங்கப்பூரில் இரும்புவழிப் போக்குவரத்து
3-4-5 வழிமுறை

3-4-5 வழிமுறை என்பது கட்டிடங்களின் மூலையை சரியாக செங்கோணத்தில் (90 பாகை) அமைக்கப் பயன்படும் ஒரு எளிய வழிமுறை ஆகும். கட்டிடங்கள் கட்டுவதற்கு நிலத்தை தோண்டும் முன் சரியான கோணத்தில் நூல் கட்ட இந்த முறை பயன்படும். தற்காலத்தில் குறிப்பாகப் பெரிய கட்டிடங்களைக் கட்டுவதற்குக் கோணங்களைத் துல்லியமாக அளக்க வேண்டிய தேவை கருதி, நவீன கருவிகளையே பயன்படுத்துகின்றனர்.

விளக்கம் 

இதன் அடிப்படை பித்தேகோரசு தேற்றம் ஆகும். ஒரு செங்கோண முக்கோணத்தின் செங்கோணத்தை அடுத்த ஒரு பக்கம் a ஆகவும் இன்னொரு பக்கம் b ஆகவும் செங்கோணத்துக்கு எதிர்ப்பக்கம் c ஆகவும் இருந்தால், அவற்றுக்கு இடையிலான தொடர்பு  ஆகும். இதன்படி ஒரு பக்கம் 3 எனவும், மறு பக்கம் 4 எனவும் இருந்தால், அதன் கர்ணம் 5 ஆக இருக்கும். இதற்கு மறுதலையாக ஒரு முக்கோணத்தின் பக்கங்கள் 3, 4, 5 என அமைந்திருந்தால், நீளமான கோட்டுக்கு எதிர்ப்பக்கம் செங்கோணம் ஆக இருக்கும். இந்த அடிப்படையைப் பயன்படுத்தியே 3-4-5 வழிமுறை செயற்படுகிறது.

3-4-5 என்ற எண்கள் மட்டுமன்றி  என்ற சமன்பாட்டுக்குப் பொருந்தக்கூடிய எந்தவொரு எண்தொகுதியையும் பயன்படுத்தி செங்கோணம் ஒன்றை உருவாக்க முடியும். எடுத்துக்காட்டாக (5-12-13), (8-15-17), (7-24-25) ஆகிய எண்தொகுதிகளும் மேற்படி சமன்பாட்டுக்குப் பொருந்துகின்றன. ஆனால், 3-4-5 இவற்றுள் சிறிய எண்களாக அமைந்துள்ளதால் இதைப் பயன்படுத்துவது வசதியாக உள்ளது.

மேற்கோள்கள்

கட்டுமானப் பொறியியல்
ஸ்டீபன் பியல்

ஸ்டீபன் பியல் (Stephen Peall, பிறப்பு: செப்டம்பர் 2 1969), சிம்பாப்வே அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 21 ஒருநாள் பன்னாட்டுத் துடுப்பாட்டப் போட்டிகளிலும் 32 முதல்தர துடுப்பாட்டப் போட்டிகளிலும், 33 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 - 1994 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1996 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

மேற்கோள்கள்

வெளி இணைப்பு
ஸ்டீபன் பியல் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.

சிம்பாப்வே துடுப்பாட்ட வீரர்கள்
1969 பிறப்புகள்
வாழும் நபர்கள்
சிங்கப்பூர் தொடருந்து நிலையங்கள்

சிங்கப்பூர் துரிதக் கடவு ரயில் நிலையங்களின் பட்டியல் கீழே கொடுக்கப்பட்டுள்ளது.மொத்தம் நான்கு வழித்தடங்களை கொண்டுள்ள இந்த சேவையில் 79 ரயில் நிலையங்கள் உள்ளன.

வடக்கு தெற்கு வழித்தடம்

கிழக்கு மேற்கு வழித்தடம்

வடக்கு கிழக்கு வழித்தடம்

வட்டப்பாதை வழித்தடம்

நகர்மையம் வழித்தடம்

குறிப்புகள்

மேற்கோள்கள் 
  சிங்கப்பூர் விரைவுக் கடவு ரயில்
 Feedback on Circle Line stages 1-3 station names

வெளி இணைப்புகள் 
 Land Transport Authority
 System Map அக்டோபர் 2009

சிங்கப்பூரில் இரும்புவழிப் போக்குவரத்து
டேரின் ரேண்டால்

டேரின் ரேண்டால் (Darryn Randall), (2 திசம்பர் 1980 - 27 அக்டோபர் 2013) தென்னாப்பிரிக்க அணி துடுப்பாட்ட வீரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல் தரத் துடுப்பாட்டப் போட்டிகளிலும், நான்கு பட்டியல் அ துடுப்பாட்டப் போட்டிகளிலும் கலந்து கொண்டுள்ளார். 2009ல், முதல் தரத் துடுப்பாட்டப் போட்டிகளில் பங்குகொண்டார்.

இறப்பு
அக்டோபர் 27, 2013 அன்று கிரிக்கெட் பந்து தலையில் மொதியதால் டேரின் ரேண்டால் கோமாவின் காரணமாக இறந்து போனார்.

மேற்கோள்கள்

வெளி இணைப்பு
டேரின் ரேண்டால் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.

தென்னாபிரிக்கத் துடுப்பாட்டக்காரர்கள்
1980 பிறப்புகள்
2013 இறப்புகள்
கூடுவாஞ்சேரி

நந்திவரம்-கூடுவாஞ்சேரி (Nandivaram-Guduvancheri) தமிழ்நாட்டின்  செங்கல்பட்டு மாவட்டம் . வண்டலூர் வட்டம் அமைந்த நகராட்சி ஆகும். சென்னை - திருச்சி தேசிய நெடுஞ்சாலையில் அமைந்த நந்திவரம்-கூடுவாஞ்சேரி நகராட்சி, தமிழ்நாடு மாநிலத் தலைநகரான சென்னைக்கு அருகில் உள்ளது.  இது தாம்பரம் மற்றும் செங்கல்பட்டு இடையே, சென்னையில் இருந்து 35 கிலோமீட்டர் (22 மைல்) தொலைவில் அமைந்துள்ளது. இதன் அஞ்சல் சுட்டு எண் 603202 ஆகும். சென்னை புறநகர் பகுதியில் வளர்ந்து வளரும் குடியிருப்பு மற்றும் தொழில் வளர்ச்சிப் பகுதியாகும்.

கூடுவாஞ்சேரி நகராட்சி செங்கல்பட்டு (சட்டமன்றத் தொகுதி)க்கும், காஞ்சிபுரம் மக்களவைத் தொகுதிக்கும் உட்பட்டது.

அருகமைந்த நகரங்களும், ஊர்களும் 
 செங்கல்பட்டு - 19 கிமீ
 சென்னை -  37 கிமீ
 திருப்போரூர் - (கிழக்கில்)  - 25 கிமீ
 திருப்பெரும்புதூர் - (மேற்கில்) - 42 கிமீ
 பீர்க்கன்கரணை - (வடக்கில்) - 5 கிமீ
 மறைமலைநகர் - (தெற்கில்) - 4 கிமீ
 சென்னை பன்னாட்டு வானூர்தி நிலையம் - 22 கிமீ

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி 18 வார்டுகள் கொண்ட நந்திவரம்-கூடுவாஞ்சேரி பேரூராட்சி 11,252 குடும்பங்களையும், 44,098 மக்கள்தொகையும் கொண்டது. ஆகும்.  மக்கள்தொகையில் ஆண்கள் 22,264 மற்றும் பெண்கள் 21,834 ஆகவுள்ளனர். இதன் எழுத்தறிவு 91.13% மற்றும் பாலின விகிதம் 1000 ஆண்களுக்கு, 981 பெண்கள் வீதம் உள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 896 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே மற்றும் ஆகவுள்ளனர். மக்கள்தொகையில் இந்துக்கள் 85.19%,  இசுலாமியர்கள் 8.71%, கிறித்தவர்கள் 5.68%, சமணர்கள் 0.19%, மற்றும் பிறர் 0.23% ஆகவுள்ளனர்.

கூடுவாஞ்சேரி தொடருந்து நிலையம் 
சென்னையிலிருந்து செங்கல்பட்டு செல்லும் மின்சார தொடருந்துகள் மற்றும் 6 பயணியர் தொடருந்துகளும் கூடுவாஞ்சேரி தொடருந்து நிலையத்தில் நின்று செல்கிறது.

மேற்கோள்கள்

வெளி இணைப்புகள் 
 நந்திவரம் கூடுவாஞ்சேரி பேரூராட்சியின் இணையதளம்

﻿

செங்கல்பட்டு மாவட்டத்திலுள்ள ஊர்களும் நகரங்களும்
சென்னை சுற்றுப் பகுதிகள்
வேங்கை (திரைப்படம்)

வேங்கை (Venghai) 2011ல் வெளிவந்த அதிரடி மசாலாத் தமிழ்த்திரைப்படம். இந்தப் படத்தில் கதாநாயகனாக தனுஷும், கதநாயகியாக தமன்னாவும் நடித்துள்ளனர். இந்தப் படத்தின் கதை சிவகங்கை மாவட்டத்தை அடிப்படையாகக் கொண்டது. 2010 நவம்பரில் இத்திரைப் படத்தின் படப்பிடிப்பு திருச்சியில் தொடங்கியது. ஒரு சில எதிர்மறை விமர்சனம் காரணமாக 2011 ஜுலை 7ல் வெளியிடப்பட்டது.

நடிகர்கள்
தனுஷ்
தமன்னா
ராஜ்கிரண்
ஊர்வசி
பிரகாஷ் ராஜ்
கஞ்சா கறுப்பு

மேற்கோள்கள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
தமன்னா நடித்த திரைப்படங்கள்
பிரகாஷ் ராஜ் நடித்த திரைப்படங்கள்
ஹரி இயக்கிய திரைப்படங்கள்
ராஜ்கிரண்

ராஜ்கிரண் (பிறப்பு: ஆகஸ்ட் 26, 1954) இந்தியத் திரைப்பட இயக்குநரும் தயாரிப்பாளரும் நடிகரும் ஆவார். இவருடைய இயற்பெயர் காதர் என்பதாகும். திரையுலகில் இவருடைய ராஜ்கிரண் என்ற பெயரே மிகப் பிரபலமானது. தமிழில் 25க்கும்  மேற்பட்ட படங்களில் நடித்துள்ள இவர் சில  திரைப்படங்களை தயாரித்தும் இயக்கியும் உள்ளார். இவர் இராமநாதபுரம் மாவட்டத்தில் உள்ள கீழக்கரையில் பிறந்தவர்.

திரை வாழ்க்கை 
இவர் நிறைய புதுமுக நடிகர்களை அறிமுகம் செய்துள்ளாார். தமிழ்த் திரையுலகின் முன்னணி நடிகர்களில் ஒருவரான நடிகர் வடிவேலுவை அறிமுகப்படுத்தியவர் இவரே.

குறிப்பிடத்தக்க திரைப்படங்களில் சில 
 என்னைப்பெத்த ராசா
 என் ராசாவின் மனசிலே
 அரண்மனைக் கிளி
 வேங்கை
 முனி
 கிரீடம்
 பாண்டவர்பூமி
 நந்தா
 சண்டக்கோழி
 திருத்தணி
 கிரீடம்

திரைப்பட விபரம்

நடித்த திரைப்படங்கள்
இது இவர் நடித்துள்ள திரைப்படங்களின் பட்டியலாகும். இது முழுமையான பட்டியல் அல்ல.

இயக்கிய மற்றும் தயாரித்த திரைப்படங்கள்

மேற்கோள்கள் 

தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
தமிழக அரசு திரைப்பட விருது வெற்றியாளர்கள்
1954 பிறப்புகள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
இராமநாதபுரம் மாவட்ட நபர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்நாட்டுத் திரைக்கதை எழுத்தாளர்கள்
இயூ டீ ரயில் நிலையம்

இயூ டீ ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் மேற்கு பகுதியில் சுவா சூ காங் நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது ஐந்தாவது ரயில் நிலையமாகும். இது சுவா சூ காங் ரயில் நிலையம் மற்றும் கிராஞ்சி ரயில் நிலையம் ஆகிய இரண்டிற்கும் நடுவில் அமைந்துள்ளது.(கதுத் நதி ரயில் நிலையம் வருங்காலத்தில் இதன் அடுத்த நிலையமாக இருக்கும்). இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன. இந்த நிலையத்தில் பணியை முடிக்கும் தொடருந்துகள் உழு பண்டான் பணிமனைக்கு செல்கின்றன.

 சிங்கப்பூர் ரயில் நிலையங்கள்

மேற்கோள்கள்
பேடி அப்டன்

பாடி அப்டன் (Paddy Upton , பிறப்பு: நவம்பர் 5 1968, எனபவர் விளையாட்டு வீரர்களின் மனவளப் பயிற்சியாளர், தென்னாப்பிரிக்க அணியின் துடுப்பாட்டக்காரராவார். இவர் தொழில்முறை விளையாட்டு வீரர்களுக்கும் விளையாட்டு அறிவியலாளர்களுக்கும் மனவளப் பயிற்சியாளராகவுள்ளார். மேலும் டீக்கின் பல்கலைக்கழகத்தில் பயிற்சிப் பேராசிரியராகவுமுள்ளார். கேப் டவுன் பல்கலைக்கழகத்தில் விளையாட்டு அறிவியலில் முதுகலைப் பட்டமும் மிடில்செக்ஸ் பல்கலைக்கழகத்தில் வணிகப் பயிற்றுநர் துறையில் இரண்டாவது முதுகலைப் பட்டமும் பெற்றவராவார்.

தொடக்கத்தில் துடுப்பாட்ட வீரராக இருந்தாலும் இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார். பின்னர் பயிற்சியாளராக மாறி தென்னாபிரிக்கத் துடுப்பாட்ட அணி (1994–1998) பயிற்சியாளராகவும் மேற்கு மாகாண ரக்பி அணி உள்ளிட்ட அணிகளை வழிநடத்தினார்.

இந்திய விளையாட்டுத்துறை
கேரி கிர்ஸ்டன் பரிந்துரையில் 2008 இல் இந்தியத் துடுப்பாட்ட அணியின் மனப்பக்குவப் பயிற்றுநராகவும் தலைமைத்துவ வியூகப் பயிற்றுநராகவும் செயல்பட்டார். இந்த மூன்றாண்டு காலக்கட்டத்தில் இந்திய தேர்வுத் துடுப்பாட்டம் அணி ஐசிசியின் தரவரிசையில் முன்னணியில் இருந்தது, 2011 இல் துடுப்பாட்ட உலகக்கிண்ணத்தையும் பெற்றது குறிப்பிடத்தக்கதாகும். ஜூலை 2022 காலக்கட்டத்தில் மேற்கிந்தியத் துடுப்பாட்டப் பயணத்தில் இந்திய பயிற்சியாளராக வழிநடத்தினார். 2012 இல் புனே வாரியர்சு அணியின் தலைமைப் பயிற்சியாளர், 2013 முதல் 2015 வரை ராஜஸ்தான் ராயல்ஸ் அணி பிறகு டெல்லி கேபிடல்ஸ் அணி என்று இந்திய பிரீமியர் அணிகளுக்குப் பயிற்சியளித்துள்ளார் குகேஷ் தொம்மராஜு உள்ளிட்ட புகழ்பெற்ற விளையாட்டு வீரர்களுக்கெல்லாம் மனவளப் பயிற்றுநராக இருந்துள்ளார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1968 பிறப்புகள்
வாழும் நபர்கள்
ம. லெ. தங்கப்பா

ம. லெ. தங்கப்பா (8 மார்ச்சு, 1934 - 31 மே, 2018) என்பவர் ஒரு தமிழ் எழுத்தாளராவர். இவர் ஒரு பன்மொழி அறிஞர்; இவர் கவிதை, கட்டுரை, மொழிபெயர்ப்பு போன்றவற்றை எழுதும் பன்முக‌ ஆற்றல் கொண்டவர். இவர் இரு முறை சாகித்திய அகதமி விருதைப் பெற்றுள்ளார். இவர் படைப்புகளில் தமிழ் நலத்துக்கு உழைத்தல், சுற்றுச்சூழல் மற்றும் வாழ்வு நலம் பற்றிய விழிப்புணர்வைப் பெருக்குதல், மாந்தரிடையே நல்லுறவு பேணுதல் போன்ற சிந்தனைகள் மிகுந்து இருக்கும்.

வாழ்க்கைக் குறிப்பு 
ம. லெ. தங்கப்பா மார்ச்சு 8, 1934இல் திருநெல்வேலி மாவட்டம், குறும்பலாப்பேரியில் புலவர் ஆ. மதனபாண்டியன், ம. இரத்தினமணி இணையருக்குப் பிறந்தார்.  பாளையங்கோட்டை தூய யோவான் கல்லூரியில் பொருளியலில் பட்டம் பெற்றார். கல்லூரி நாட்களில், தாகூர், பாரதிதாசனின் படைப்புகளால் இவர் மிகவும் கவரப்பட்டார். தமிழ், ஆங்கிலம் இரண்டிலும் எழுதும் ஆற்றல் பெற்றிருந்தார். தமிழில் முதுகலைப் பட்டம் பெற்ற பிறகு, புதுவையிலேயே குடியேறி, அங்கு பல்வேறு கல்லூரிகளில் 25 ஆண்டுகள் தமிழ் விரிவுரையாளராகப் பணியாற்றினார்.
2018 மே 31 அன்று உடல்நலக்குறைவால் தன் 84ஆம் வயதில் புதுச்சேரியில் காலமானார். அவரது உடல் ஜிப்மர் மருத்துவமனைக்கு கொடையாக அளிக்கப்பட்டது.

படைப்புகள்

பாடல்கள் 
 பாடுகின்றேன்
 தேடுகின்றேன்
 ஆந்தைப்பாட்டு
 அடிச்சுவடுகள்
 வேப்பங் கனிகள்
 கள்ளும் மொந்தையும்
 இயற்கையாற்றுப்படை
 மயக்குறு மக்கள்
 அகமும் புறமும்
 பின்னிருந்து ஒரு குரல்
 பனிப்பாறை நுனிகள்
 புயற்காற்று
 பாட்டெனும் வாள் எடுப்பாய்
 உரிமைக்குரல்

குழந்தைப் பாடல்கள் 
 எங்கள் வீட்டுச் சேய்கள்
 மழலைப் பூக்கள்
 இயற்கை விருந்து
 சோலைக் கொல்லைப் பொம்மை

கட்டுரை  நூல்கள் 
 பாரதிதாசன் ஓர் உலகப் பாவலர்
 நுண்மையை நோக்கி
 ஏது வாழ்க்கை?
 திருக்குறளும் வாழ்வியலும்
 வாழ்க்கை அறிவியல்
 பாட்டு வாழ்க்கை
 மொழி மானம்
 கொடுத்தலே வாழ்க்கை

தமிழாக்கம் 
 மலை நாட்டு மலர்கள்
 மண்ணின் கனிகள் (அன்பின் கனிகள்)
 கனவுகள்

தமிழிலிருந்து ஆங்கிலத்துக்கு மொழிபெயர்ப்பு  
 love stands alone (பெங்குயின் வெளியீடு) சங்க கவிதை மொழிபெயர்ப்பு
 Red lillies frightened birds (முத்தொள்ளாயிரம் கவிதைகள் மொழிபெயர்ப்பு)
 Songs of Grace ( திருவருட்பா மொழிபெயர்ப்பு)
 poems of Bharathidasan (தேர்ந்தெடுக்கப்பட்ட பாரதிதாசன் கவிதைகள்)

விருதுகள்
 இவர் எழுதிய சோலைக் கொல்லைப் பொம்மை நூலுக்காக, 2010 ஆம் ஆண்டு குழந்தைகள் இலக்கியத்திற்கான  சாகித்திய அகாதமி விருது பெற்றோர்.
 love stands alone (பெங்குயின் வெளியீடு) சங்க கவிதை மொழிபெயர்ப்பு நூலுக்காக  2012இல் சாகித்ய அகாதமி விருதைப் பெற்றார்.
 தமிழக அரசின் பாரதிதாசன் விருது.
 சென்னை பகுத்தறிவாளர் கழகத்தின் மொழிபெயர்ப்பு விருது.
 சிற்பி இலக்கிய விருது.

மேற்கோள்கள்

வெளி இணைப்புகள் 

 தமிழறிஞர் தங்கப்பா வாழ்வும் பணியும் - ஒரு கலந்துரையாடல் - ஆ. இரா. வேங்கடாசலபதி & பழ. அதியமான் (பொதிகை தொலைக்காட்சி)

1934 பிறப்புகள்
2018 இறப்புகள்
திருநெல்வேலி மாவட்ட எழுத்தாளர்கள்
புதுச்சேரி எழுத்தாளர்கள்
தமிழகக் கவிஞர்கள்
தமிழக எழுத்தாளர்கள்
சாகித்திய அகாதமி குழந்தைகள் இலக்கியம் விருது பெற்றோர்
தமிழ்நாட்டுக்கு வெளியே இறந்த தமிழ்நாட்டவர்கள்
விஜய் விருதுகள் (சிறந்த இயக்குநர்)

விஜய் விருதுகள் (சிறந்த இயக்குநர்) என்பது விஜய் தொலைக்காட்சியால் தமிழ்த் திரைப்படத்துறையில் சிறந்த திரைப்பட இயக்குனருக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் வருடந்தோறும் கொடுக்கப்படும் விருதாகும்.

விருது பெற்றவர்கள் 
சிறந்த இயக்குநருக்கான விருது  பெற்றவர்களும், அவர்கள் இவ்விருதைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.

பட்டியல்
2010 அங்காடித் தெரு - வசந்த பாலன்
பரிந்துரைக்கப்பட்டவர்கள்
எல். விஜய்
கௌதம் மேனன்
பிரபு சாலமன்
சீனு ராமசாமி
2009 பாலா - நான் கடவுள்
பரிந்துரைக்கப்பட்டவர்கள்
சேரன்
பாண்டி ராஜ்
பிரிய தர்ஷ்ன்
சமுத்திரக்கணி
2008 சசிக்குமார் - சுப்பிரமணியபுரம்
பரிந்துரைக்கப்பட்டவர்கள்
கௌதம் மேனன்
மிஷ்கின்
ராதா மோகன்
சசி
2007 அமீர் - பருத்தி வீரன்
பரிந்துரைக்கப்பட்டவர்கள்
அஜய் ராஜ்
பிருந்தா
லாரன்சு
ராஜூ சுந்தரம்
2006 கே. எஸ். ரவிக்குமார் - வரலாறு

மேற்கோள்கள்

விஜய் விருதுகள்
ஒரே மலேசியா

ஒரே மலேசியா (1Malaysia, அல்லது One Malaysia, மலாய்: Satu Malaysia) உலகமயத் தாக்கம் கொண்டு வரும் பல சவால்களை எதிர்கொள்ள மலேசியாவில் கொண்டு வரப்பட்ட ஒரு வளர்ச்சித் திட்டமாகும். இக்கொள்கையை 2010, செப்டம்பர் 16 ஆம் நாள் மலேசியப் பிரதமர் நஜீப் துன் ரசாக் அறிவித்தார்.

உலகமயமாதலால் பெரும்பாலான நாடுகள் பொருளாதார வளர்ச்சியில் பின் தள்ளிவிடப்படாமல் இருக்கவும் மேலை நாடுகளுக்கு இன்னும் அடிமையாக இருப்பதைத் தவிர்க்கவும் பல திட்டங்களைச் செவ்வனவே வடிவமைத்து வருகின்றன. 

வளர்ச்சி கண்டு வரும் நாடான மலேசியாவில் மலாய்க்காரர், சீனர், இந்தியர் மற்றும் சபா சரவாக்கின் பூர்வக்குடியினர் அல்லது பூமிபுத்திரா வாழ்ந்து வருகின்றனர். மலேசியாவில் பல மதங்களையும் கலாச்சாரங்களையும் பின்பற்றி வாழும் பல இன மக்கள் தங்கள் மனதில் "நாங்கள் மலேசியர்கள்" என்ற எண்ணத்தோடு ஒன்றிணைந்தால் உலகமய தாக்கலினை எதிர்கொண்டு நாட்டு வளர்ச்சிக்கு வித்திட முடியும் என்பதற்கு ஏற்ப ஒரே மலேசியா திட்டம் மலேசியாவில் அறிமுகப்படுத்தப்பட்டது.

ஒரே மலேசியா கொள்கைகள்
"ஒரே மலேசியா" மூன்று முக்கிய கொள்கைகளைக் கொண்டுள்ளது. அவை முறையே:

 ஏற்றுக்கொள்ளும் மனப்பக்குவம்:
வேறுபட்ட கலை கலாச்சாரங்களையும் வாழ்க்கை முறையையும் பின்பற்றினாலும் பல்லின மக்கள் அனைவரும் சகோதரத்துவத்துடன் பழக வேண்டும்.

 தேசப்பற்று:
ஒற்றுமை, தேசியவாதம் மற்றும் நாட்டின் மீது பற்று போன்ற சிறந்த குணங்கள் முந்தைய தேசிய தலைவர்களால் மக்களின் மனதில் பதியப்பட்டுவிட்டன. துங்கு அப்துல் ரகுமான், துன் தன் செங் லோக் மற்றும் துன் வி.டி. சம்பந்தன் ஆகிய தலைவர்களின் கூட்டு முயற்சியினால் மலேசிய நாட்டிற்குச் சுதந்திரம் கிடைத்தது.

புதிய பொருளாதார கொள்கை

துன் அப்துல் ரசாக் உசேன் ருக்குன் நெகாரா (மலாய் மொழி: Rukun Negara) மற்றும் புதிய பொருளாதார கொள்கையின் (Dasar Ekonomi Baru) மூலம் நாட்டில் உள்ள பல்லின மக்களை ஒருமை படுத்தினார்.

துன் உசேன் ஓன் அவர் மேற்கொண்ட பல முயற்சிகளினால் தேசிய ஒருமைபாட்டின் தந்தை என பெயர் பெற்றார்.

2020 தூர நோக்கு சிந்தனை மூலம் துன் டாக்டர் மகாதிர் பின் முகமது ஒற்றுமையை மேம்படுத்தினார். இவரின் முயற்சி துன் அப்துல்லா அகமது படாவி, மலேசியாவின் 5-ஆவது பிரதமரால் தொடரப்பட்டது.

சமூக நீதி

மலேசிய மக்கள் அனைவரும் முடிந்த வரையில் உதவிகளும் வசதிகளும் சமமாக பகிர்ந்தளிக்கப்பட வேண்டும். ஒவ்வொரு மலேசியரும் தன் இனம், தன் மதம் என்ற போக்கை விடுத்து பிற இனத்தவருக்கு உதவ முன் வர வேண்டும். இந்தச் சம உரிமையைக் கருத்தில் கொண்டு எவரும் தேசிய ஒருமைப்பாட்டைச் சீர்குலைக்கும் வகையில் கேட்கக் கூடாது.

மேற்கோள்கள் 
 Bahagian Penerbitan Dasar Negara, 2008. 1Malaysia:Rakyat Didahulukan, Pencapaian Diutamakan.Kuala Lumpur:Jabatan Penerangan malaysia

வெளியிணைப்புகள்
 ஒரே மலேசியா இணையதளம்
 ஒரே மலேசியா பேஸ்புக்
 ஒரே மலேசியா டுவிட்டர்
 ஒரே மலேசியா மின்னஞ்சல் 

மலேசியாவில் அரசியல்